Wan Ahmad Fayhsal

Tuan Wan Ahmad Fayshal bin Wan Ahmad Kamal (lahir 8 Mei 1987) ialah ahli politik Malaysia berketurunan Melayu. Beliau kini berkhidmat sebagai Ahli Parlimen .

 Kehidupan awal dan pendidikan 
Beliau membesar dan memulakan persekolahan di Taman Melawati, Gombak sebelum masuk ke Sekolah Menengah Sains Selangor, sebuah sekolah berasrama penuh (SBP) aliran sains di Cheras sehingga tamat persekolahan. Beliau memperoleh Ijazah Sarjana Muda dalam bidang Kejuruteraan Kimia daripada Universiti Teknologi Petronas (UTP). Beliau kemudiannya memperoleh Ijazah Sarjana dalam bidang Geopolitik (Keselamatan Wilayah) daripada King's College London pada 23 January 2019. Tesis untuk ijazah sarjana beliau bertajuk "The Encircling Dragon: Deciphering China's Geo-economic Expansionism in Peninsular Malaysia". Sewaktu di London juga beliau belajar sedikit bahasa Rusia dan Jerman.

Kerjaya awal
Selepas tamat pengajian di peringkat Ijazah Sarjana Muda, beliau bertugas di syarikat carigali minyak terkemuka Malaysia, PETRONAS sebagai Eksekutif Perniagaan dan Perancangan Strategik di Bahagian Teknologi & Kejuruteraan. 

Bermula 1 April 2010, beliau telah dilantik sebagai Eksekutif Kanan bagi Unit Peraju Agenda Bumiputera (TERAJU) serta merupakan antara individu yang bertanggungjawab untuk menubuhkan Yayasan Peneraju Pendidikan Bumiputera di bawah kelolaan Jabatan Perdana Menteri Malaysia. 

Beliau juga pernah menjadi pembantu pensyarah di Kolej Universiti Islam Antarabangsa Selangor sebelum menjadi Zamil Penyelidik di Putra Business School, Universiti Putra Malaysia. Beliau aktif menulis tentang pelbagai bidang termasuk perniagaan dan geopolitik dalam beberapa penerbitan seperti New Straits Times, The Star, Global Research, Asia Times and The Edge. 

 Politik 
Susulan kemenangan Pakatan Harapan pada piliharaya umum Malaysia ke-14 yang menyaksikan kepulangan Mahathir Mohamad sebagai Perdana Menteri Ke-7, beliau ditawarkan untuk berkhidmat sebagai Pegawai Tugas-tugas Khas kepada Menteri Belia dan Sukan Malaysia, Syed Saddiq Syed Abdul Rahman bermula akhir 2018 sehingga awal 2020.Lebih rela hilang semua jawatan - Syed Saddiq

Beliau dilantik sebagai Senator atau Ahli Dewan Negara Malaysia untuk melayakkan beliau menjadi Timbalan Menteri.Menteri, timbalan menteri angkat sumpah Senator Sewaktu berkhidmat sebagai Timbalan Menteri Belia dan Sukan di bawah Pentadbiran Tan Sri Muhyiddin Yassin, beliau menang bertanding sebagai Ketua Bahagian untuk Parti Pribumi Bersatu Malaysia (BERSATU) di kerusi Parlimen Titiwangsa. Pada 16 Ogos 2020, beliau secara rasmi menang sebagai Ketua ARMADA Nasional (ketua sayap pemuda) yang pertama kali menyandang jawatan melalui pemilihan parti sejak penubuhan BERSATU. Beliau juga dilantik sebagai Timbalan Ketua Pemuda II Perikatan Nasional sejak penubuhan gabungan tersebut pada pertengahan tahun 2020.

Setelah 15 ahli parlimen UMNO mengumumkan telah menarik sokongan terhadap Tan Sri Muhyiddin Yassin, Pentadbiran beliau telah hilang majoriti di Parlimen. Setelah percubaan untuk membentuk pemerintahan minoriti ditolak oleh parti-parti pembangkang, Muhyiddin Yassin pada 16 Ogos 2021 mengumumkan peletakan jawatan beliau sebagai Perdana Menteri. Wan Ahmad Fayhsal bersama-sama seluruh anggota Pentadbiran secara automatik turut meletakkan jawatan.

Beliau meneruskan khidmat di bawah Pentadbiran Ismail Sabri sebagai Timbalan Menteri Perpaduan Negara sehingga pembubaran Parlimen Malaysia Ke-14 pada 10 Oktober 2022 bagi membolehkan pilihan raya umum ke-15 dibuat pada 19 November 2022.

 Anugerah 

 50px Pingat Pertabalan Yang di-Pertuan Agong ke-17 (2024)

 50px Darjah Kebesaran Jiwa Mahkota Kelantan Yang Amat Mulia Al-Ismaili Peringkat Ketiga, Paduka Setia Jiwa Mahkota Kelantan Yang Amat Mulia Al-Ismaili III (JMK) - (2025)

Rujukan

Pautan luar






Kategori:Kelahiran 1987
Kategori:Ahli politik Malaysia berketurunan Melayu
Kategori:Muslim Malaysia
Kategori:Anggota Parti Pribumi Bersatu Malaysia
Kategori:Alumni Universiti Teknologi Petronas
Kategori:Orang hidup
Kategori:Ahli Dewan Negara, Parlimen Malaysia ke-14
Kategori:Timbalan Menteri Kabinet Muhyiddin Yassin pertama
Kategori:Ahli Dewan Rakyat, Parlimen Malaysia ke-15